કોલકાતા- પશ્ચિમ બંગાળમાં હિન્દુ કાર્ડ દ્વારા જનઆધાર વધારવા પ્રયાસ કરી રહેલી ભારતીય જનતા પાર્ટીને જવાબ આપવા રાજ્યની મમતા બેનરજી સરકારે પણ દાવ ખેલ્યો છે. રાજ્યમાં આશરે 25 હજાર દુર્ગાપૂજા કમિટીઓને પ્રથમ વખત આર્થિક સહાય આપવામાં આવી છે. એવું માનવામાં આવે છે કે, આ પહેલથી મુખ્યપ્રધાન મમતા બેનરજીએ ભાજપના એ આરોપોને નકારવાનો પ્રયાસ કર્યો છે, જેમાં તેમને લઘુમતીઓને ખુશ કરવા માટે કામ કરવાની વાત કહેવામાં આવી છે. પશ્ચિમ બંગાળમાં આયોજીત એક કાર્યક્રમમાં મમત બેનરજીએ કહ્યું કે, રાજ્ય સરકારે દુર્ગાપૂજા કમિટીઓને સામુદાયિક વિકાસ કાર્યક્રમો માટે 10-10 હજાર રુપિયાની આર્થિક સહાય કરવાનો નિર્ણય કર્યો છે.